  Константин Вознесенских Майя Бывальцева 29-тӥ толсурлы Удмуртиын эшшо 68 адямилэсь коронавирус инфекциез шедьтӥзы. Выль черламъёс пӧлын тямыс пиналъёс но 65 арессэс ортчем 16 арлыдоос. Со сярысь элькунысь оперативной штаб ивортӥз. Диагноззы Ижкарын 31 улӥсьёслэсн зэмаз, Дэри ёросын – тямыс, Эгра ёросын – ньыль, Алнаш, Пичи Пурга ёросъёсын, Глазкарын, Сарапулын, Воткаын – быдэн куинь, Балезино, Вавож, Кизнер ёросъёсын – быдэн кык, Камбарка, Глаз, Ува, Якшур-Бӧдья ёросъёсын – быдэн одӥг муртлэн. 101 адями йӧназ. Куать мурт улонысь кошкиз. Кышномуртъёслы 66, 93, 95 арес вал, воргоронъёслы – 55, кыкезлы 69 арес. 29-тӥ толсурлы Удмуртиын коронавирусэн черлан 78 сюрс 972 учыръёс лабораториосын зэматэмын. 67 сюрс 592 адями йӧназ, 3 сюрс 415 мурт улонысь кошкиз. Та дыре 111 висисьёслэн тазалыксы секыт лыдъяське. Берло нунал ӵоже коронавируслы 5 сюрс 485 эскеронъёс ортчытӥзы. Коронавируслэсь прививка 669 сюрс 990 адями пуктӥз, со пӧлысь 513 сюрс 574 мурт кык компонентэн. «Спутник Лайт» вакцинаез 115 сюрс 565 адямилы пуктӥзы. Тегъёс: Тазалык висён коронавирус Ижкар Удмуртия  